Αξιολόγηση τριών μεθόδων διάγνωσης ανθεκτικών πληθυσμών αγριοβρώμης (Avena sterilis) και λεπτής ήρας (Lolium rigidum) σε ζιζανιοκτόνα:
Creators: name: Τσαμαλίκος, Χρήστος Νικολάου
Publisher: name: Aristotle University of Thessaloniki
Year: 2014
Subjects: Ανθεκτικότητα ζιζανίων
Μέθοδοι διάγνωσης
Αγριοβρώμη, λεπτή ήρα
Weed resistance
Detection methods
Avena sterili
Lolium rigidum

description: Αφορμή για την εκπόνηση της παρούσας διατριβής αποτέλεσαν τα παράπονα που εκφράστηκαν από παραγωγούς χειμερινών σιτηρών σε περιοχές της Κεντρικής και Δυτικής Μακεδονίας και Θεσσαλίας, όπου αναφέρθηκε αδυναμία αντιμετώπισης των ζιζανίων αγριοβρώμη (Avena sterilis L.) και λεπτή ήρα (Lolium rigidum Gaudin) με ζιζανιοκτόνα-αναστολείς της δράσης του ενζύμου οξικογαλακτική συνθάση (ALS ή AHAS) καθώς και με ζιζανιοκτόνα-αναστολείς της δράσης του ενζύμου καρβοξυλάση του ακετυλο-CoA (ACCase, Acetyl-CoA Carboxylase). Σκοπός της εργασίας ήταν 1) η αξιολόγηση τριών μεθόδων διάγνωσης ανθεκτικών πληθυσμών αγριοβρώμης και λεπτής ήρας στα ζιζανιοκτόνα pinoxaden, mesosulfuron + iodosulfuron, clodinafop + pinoxaden και pyroxsulam και 2) η διερεύνηση της υπόθεσης ότι το στάδιο ανάπτυξης των ζιζανίων, στο οποίο γίνεται η εφαρμογή των ζιζανιοκτόνων, επηρεάζει την ευαισθησία των ζιζανίων και ως εκ τούτου τη δράση των ζιζανιοκτόνων. Ειδικότερα, αξιολογήθηκαν η μέθοδος αντίδρασης φυτών αναπτυσσόμενων σε φυτοδοχεία (whole-plant response), η βιοδοκιμή σπόρων (seed bioassays) και η μέθοδος RISQ test (‘Resistance In-Season Quick-test’). Για την αξιολόγηση των μεθόδων χρησιμοποιήθηκαν πληθυσμοί αγριοβρώμης και λεπτής ήρας, τα οποία αποτελούν δύο από τα σημαντικότερα είδη χειμερινών ζιζανίων στην Ελλάδα και παγκοσμίως. Από την ανάλυση των αποτελεσμάτων, για κάθε μια από τις μεθόδους, καταλήξαμε στα συμπεράσματα ότι, 1ον, η μέθοδος αντίδρασης φυτών αναπτυσσόμενων σε φυτοδοχεία αποτελεί την πιο αξιόπιστη μέθοδο διάγνωσης ανθεκτικότητας σε αγρωστώδη ζιζάνια. 2ον, η βιοδοκιμή σπόρων εμφάνισε ικανοποιητική αξιοπιστία και 3ον η μέθοδος RISQ-test παρουσίασε μειωμένη αξιοπιστία σε σύγκριση με τις δύο προηγούμενες μεθόδους. Παράλληλα αποδείχτηκε ότι το στάδιο ανάπτυξης των ζιζανίων επηρεάζει την ευαισθησία τους, καθώς όσο το στάδιο ανάπτυξης αυξάνεται, η καταπολέμηση των ζιζανίων μειώνεται.
description: The motive of the present thesis were the complaints expressed by winter cereal farmers located in the regions of Thessaloniki, Serres, Kilkis (northern Greece) and Larissa (central Greece), where it was reported the inability to control wild oats (Avena sterilis L.) and rigid ryegrass(Lolium rigidum Gaudin) with ALS and ACCase inhibitors. The aim of this thesis was 1st to evaluate three methods, used to detect weeds’ resistant accessions to herbicides and 2nd to research the hypothesis, whether weeds’ growth stage, at the herbicide application, affects significantly their sensitivity and thus, the herbicides’ effect/action. In particular, whole-plant response method, seed bioassays and the recently developed, by Syngenta, RISQ-test (‘Resistance In-Season Quick-test’) were evaluated. For the evaluation of all three methods, there were used accessions of the species Avena sterilis and Lolium rigidum, which are two of the most important winter grass weeds in Greece and worldwide. Analyzing the results for each method, we came up with the following conclusions: 1st, the whole-plant method was the most reliable one to detect resistance in grass weeds. 2nd, seed bioassays showed good reliability in our experiments and 3rd, RISQ-test, demonstrated moderate reliability for the detection of resistant accessions in grass weed species. Furthermore, it was proved that, weeds’ growth stage at the herbicide application, affects significantly their sensitivity, as the growth stage increase, weed control becomes even harder.